კრისტიან-ჟაკი

კრისტიან ალბერ ფრანსუა მოდე, ცნობილი როგორც კრისტიან-ჟაკი (  დ. 4 სექტემბერი, 1904, პარიზის ოლქი Archives de Paris 19e, acte de naissance, année 1904 (vue 21/31)(avec mentions marginales de mariages et de décès) — გ. 8 ივლისი, 1994, ბულონ-ბილანკური) — ფრანგი კინოს რეჟისორი და სცენარისტი.

ბიოგრაფია
1924 წელს მან შექმნა ფილმების პლაკატები ამერიკული კომპანიის, First National Pictures-სთვის, ჟაკ შაბრაისონთან თანამშრომლობით. ისინი თავიანთ ნამუშევრებს ხელს აწერდნენ: Christian-Ja(c)que(s). კრისტიან-ჟაკმა შეინარჩუნა ეს ფსევდონიმი, როდესაც ორი წლის შემდეგ გახდა ჟურნალ Cinégraph-ის ჟურნალისტი, შემდეგ კინოდეკორატორი 1927 წლიდან 1931 წლამდე.

განსაკუთრებით შთამბეჭდავია მისი ფილმოგრაფია 1932 წლიდან (Le Bidon d'or) 1977 წლამდე (La Vie parisienne). მან გადაიღო ექვსი მოკლემეტრაჟიანი ფილმი, სამი ესკიზი და ორმოცდაცხრამეტი მხატვრული ფილმი. 1968 წლიდან 1985 წლამდე მუშაობდა 60-მდე სატელევიზიო ფილმზე.

მსახიობებს შორის, რომელიც მან ფილმებში არაერთხელ გადაიღო, არიან: ფერნანდელი, ალბერტ პრეჟანი, მისინგეტი, ერიხ ფონ სტროჰეიმი, მიშელ სიმონი, რაიმონდ რულე, ფრანსუა პერიე, ჰარი ბაური, რენე ფორი, ბერნარ ბლიე, ჟან-ლუი ბარო, ლუი ჟუვე, ჟან მარე, ჟერარ ფილიპი, ჯინა ლოლობრიჯიდა, სოფი ლორენი, დანიელ დარიე, კლაუდია კარდინალე, ჟაკ შარიე, ფრენსის ბლანში, რობერ ოსეინი, მარინა ვლადი, ვირნა ლიზი, ბურვილი, ანი ჟირარდო, ალენ დელონი, მიშელ პიკოლი, ჟან იანი და სხვები.

გერმანელთა მიერ ოკუპაციის პერიოდში კრისტიან-ჟაკმა გადაიღო ორი ფილმი ფრანგული კომპანიისთვის Continental Films, რომელიც იმ დროს გერმანიას ეკუთვნოდა. ფილმებმა: „სანტა კლაუსის მკვლელობა“ და „ფანტასტიკური სიმფონია“ უზარმაზარი წარმატება მოიპოვა საზოგადოებაში. ჰენრი დეკოინის მსგავსად, მან უარი თქვა ბერლინში სარეკლამო მოგზაურობაზე – ცნობილი, როგორც „სირცხვილის მატარებელი“ – 1942 წლის მარტში, რომელიც Continental Films-მა მოაწყო ჰენრი დეკოინის ფილმის „პირველი პაემანის“ (1941, მთავარ როლში დანიელ დარიე) გერმანიაში საჩვენებლად. კრისტიან-ჟაკმა ომი საფრანგეთის შინაგანი ძალების რიგებში დაასრულა.Christine Leteux Continental films, …, 2017.

იგი მუშაობდა სცენარისტ სიმონა ბურდარიასთან 23 წლის განმავლობაში (1936-1959) მინიმუმ 25 ფილმში.

მარტინ კეროლთან, მის მეოთხე მეუღლესთან ერთად, მან გადაიღო ექვსი ფილმი, სადაც ხაზგასმულია მისი მეუღლის სილამაზე, მათ შორის Lucrèce Borgia (1953), Madame du Barry (1954), Nana (1955) და Nathalie (1957). 1959 წელს მან გადაიღო „ბაბეტა მიდის ომში“ ძალიან ახალგაზრდა ბრიჟიტ ბარდოს და ჟაკ შარიეს მონაწილეობით. 

კრისტიან-ჟაკს ეკუთვნის ისეთი ცნობილი ფილმების რეჟისურა, როგორიცაა: „კარმენი“ (1945), „პარმის სავანე“ (1948), „ფანფან-ტიტა“ (1952), „კანონი კანონია“ (1957), „შავი ტიტა“ (1964) და სხვა.

კრისტიან-ჟაკს მიენიჭა საპატიო ლეგიონის ორდენი, ღირსების ეროვნული ორდენი და ხელოვნებისა და ლიტერატურის ორდენი Archives des nominations et promotions dans l'ordre des Arts et des Lettres. .

პირადი ცხოვრება
მინი| კრისტიან-ჟაკის საფლავი პერ-ლაშეზის სასაფლაოზე (ნაკვეთი 85).
დაქორწინებული იყო:

 ჟერმინა სპაი (1931–1938 წლებში) 
 სიმონა რენანი (1940–1944 წლებში)
 რენე ფორი (1947–1953 წლებში) The Granger Collection 1  et 2 
 მარტინ კაროლი (1954-1959 წლებში)
 ლოურენს ჩრისტოლი (1961–1983 წლებში) Date du décès de Laurence Christol  The Granger Collection 
 დენის მორლოტი (1992 – 1994 წლებში)Date du décès de Christian-Jaque, რომელიც იყო მისი სცენარისტი და რეჟისორის პირველი ასისტენტი

კრისტიან-ჟაკი გულის შეტევით გარდაიცვალა. დაკრძალულია პერ-ლაშეზის სასაფლაოზე (ნაკვეთი 85).

რესურსები ინტერნეტში

სქოლიო

კატეგორია:დაბადებული 4 სექტემბერი
კატეგორია:დაბადებული 1904
კატეგორია:გარდაცვლილი 8 ივლისი
კატეგორია:გარდაცვლილი 1994
კატეგორია:ფრანგი კინორეჟისორები
კატეგორია:ხელოვნებისა და ლიტერატურის ორდენის კავალრები
კატეგორია:ფრანგი სცენარისტები
კატეგორია:XX საუკუნის ფრანგი სცენარისტები
კატეგორია:სეზარის მფლობელი კინომსახიობები
კატეგორია:საპატიო ლეგიონის ორდენის კავალრები
კატეგორია:პერ-ლაშეზის სასაფლაოზე დაკრძალულები